Як паведаміў пісьменннік Уладзімір Арлоў, гаворка ідзе пра пераўтварэнне ў філіял Дзяржаўнага музея гісторыі беларускай літаратуры ўстановы культуры, прысвечанай нацыянальнаму генію, чыё імя стаіць побач з імёнамі Янкі Купалы і Якуба Коласа. Незалежна ад таго, ці гэта вынік бездумнасці, альбо безадказнасці работнікаў і кіраўніцтва Міністэрства культуры, ці за гэтай сітуацыяй стаіць нейчае імкненне захапіць прэстыжны будынак у добрым раёне горада, у кожным выпадку мы маем справу з вельмі моцным ударам па беларускай культуры, сказаў Арлоў.